După aceasta s-a așternut liniștea în Dieselgate-ul francez, atenția fiind furată de ceea ce se întâmpla în Germania, pentru ca în noiembrie să se afle, prin ziarul Le Monde, că PSA este acuzat, în baza unei anchete privind sănătatea publică a Direcției generale a concurenței și consumului, că și-a programat motoarele diesel să emită mai puțin monoxid de azot în testele de omologare decât în condițiile reale de drum.